రాంబస్

సమ చతుర్భుజం (రాంబస్)250pxతలం ద్విమితీయంఆంగ్ల పదంRhombusనాలుగు కోణాల మొత్తము360 డిగ్రీలు లేదా నాలుగు లంబకోణాలునిర్వచనం నాలుగు భుజాలు సమానం గల సమాంతర చతుర్భుజంభుజములు AB, BC, CD, DAశీర్షములు A, B, C, Dకర్ణములు AC, BDఅన్ని భుజాలు సమానం, సమాంతరంఎదుటి కోణములు సమానముఆసన్న కోణములు పూరకాలు (వాటిమొత్తం=180 డిగ్రీలు)వైశాల్యము కర్ణముల లబ్ధంలో సగం
ఒక సమాంతర చతుర్భుజంలో అన్ని భుజాలు సమానంగా ఉంటే దానిని సమ చతుర్భుజం లేదా రాంబస్ అంటారు.
లక్షణాలు
 దీనిలో నాలుగు భుజాలుంటాయి.
 నాలుగు అంతర కోణాల మొత్తము 360 డిగ్రీలు.
 అన్ని భుజాలు సమానంగా, సమాంతరముగా ఉంటాయి.
 ఎదురెదురు కోణాలు సమానంగా ఉంటాయి.
 ఆసన్న కోణాల మొత్తము 180 డిగ్రీలు ఉంటుంది.
 దీనికి రెండు కర్ణాలుంటాయి. ఒక కర్ణం సమ చతుర్భుజాన్ని రెండు సర్వ సమాన త్రిభుజాలుగా విభజిస్తుంది.
 రెండు కర్ణాలు సమ చతుర్భుజాన్ని నాలుగు సర్వసమాన త్రిభుజాలుగా విభజిస్తుంది.
 కర్ణములు పరస్పరం లంబ సమద్విఖండన చేసుకుంటాయి.
 సమ చరుర్భుజ నిర్మాణానికి రెండు స్వతంత్ర కొలతలు కావాలి.
 సమాంతర భుజాల మధ్య గల లంబ దూరాన్ని "ఎత్తు" అంటారు.
 దిగువన గల భుజాన్ని "భూమి" అంటారు.
 దీని వైశాల్యం దాని కర్ణముల లబ్ధంలో సగం ఉండును.
 ప్రతి చతుర్భుజం, ట్రెపీజియం, సమాంతర చతుర్భుజం, రాంబస్ లక్షణాలతో ఉండక పోవచ్చు. కాని చతురస్రం నకు అన్నిభుజాలు సమానంగా ఉండుటవల్ల రాంబస్ లక్షణాలను సంతరించుకుంటుంది.
వైశాల్యము
 రాంబస్ యొక్క కర్ణములు d1, d2 అయితే దాని వైశాల్యం ½ d1, d2 అవుతుంది.
 రాంబస్ కూడా ఒక సమాంతర చతుర్భుజం కావున దాని భూమి "b", ఎత్తు "h" అయితే దాని వైశాల్యం భూమి ఎత్తుల లబ్ధానికి సమానము.
 ఒక రాంబస్ ను ట్రెపీజియంగా తీసుకుంటే దాని సమాంతర భుజాలు a, b అయి, ఎత్తు "h"గా తీసుకుంటే దాని వైశాల్యం సమాంతర భుజాల పొడవుల సగటు, ఎత్తుల లబ్ధానికి సమానమవుతుంది.

యివి కూడా చూడండి
 చతుర్భుజం
 బహుభుజి
 సమలంబ చతుర్భుజం
 సమ చతుర్భుజం